ขอเสนอให้ “ยกเลิก” ทางม้าลาย บริเวณช่วงโค้งปากทางลาดพร้าว ถ.ลาดพร้าว ฝั่งขาเข้า ตัดกับ ถ.พหลโยธิน ฝั่งขาเข้า เข้าสู่ห้าแยกลาดพร้าว เนื่องจากทางม้าลายจุดนี้ (เฉพาะด้าน ถ.ลาดพร้าว ฝั่งขาเข้า เท่านั้น) ความจำเป็นน้อยมาก เพราะด้านบนทางม้าลาย มีสะพานลอยคนเดินข้ามอยู่แล้ว อีกทั้งทางม้าลาย ถูกตีเส้นอยู่ในช่วงทางโค้ง และทางร่วม จึงอาจเป็นอันตรายอย่างยิ่งต่อคนเดินข้ามถนน และบริเวณบาทวิถีตรงทางม้าลาย มีการ์ดเรล (Guard Rail) ตั้งกีดขวางอยู่ด้วย ทำให้คนเดินข้าม ไม่สามารถใช้ทางม้าลายแห่งนี้ได้  ซึ่งในอดีตตั้งแต่ก่อนปี พ.ศ. 2559 (6 ปีที่แล้ว) จุดนี้ก็ไม่เคยมีการตีเส้นทางม้าลายแต่อย่างใด ดังนั้น จึงขอเสนอให้ “ยกเลิก” ทางม้าลายจุดนี้ เพื่อความปลอดภัยของคนข้ามถนนที่อาจโดนรถเฉี่ยวชนในช่วงทางโค้ง ทางร่วม เพราะผู้ใช้รถมองไม่เห็น หรือไม่ทันระวังด้วย
.
จุดนี้ ทาสีตีเส้นจราจรโดย สำนักการจราจรและขนส่ง กรุงเทพมหานคร ไม่เกี่ยวข้องกับกรมทางหลวง กรุณาอย่าส่งเรื่องให้กรมทางหลวงอีก 
.
โดยได้เคยแจ้งผ่าน TraffyFondue เลขที่ 2022-AYQD9P เมื่อวันที่ 30 ก.ย. 65 แต่ข้อเสนอยังไม่ได้รับการแก้ไขแต่อย่างใด